  Анжелика Тихонова корреспондент 2022-тӥ арын Дышетонлэн арез улсын Удмуртиын удысэз азинтыны 2 миллиард 592 миллион манет висъялозы (1 миллиард 499 миллион манет федерал коньдэтысь вуоз, 1 миллиард 93 миллион манет – улосвыл коньдэтысь). Со сярысь элькунлэн тӧроез Александр Бречалов Кун Кенешлэн сессияз вераз, ивортӥз улосвылысь дышетонъя но тодосъя министерстволэн пресс-службаез. Ми оглом куинь сюрс пала интылы чаклам ньыль школаосты пуктонэз йылпумъяны чакласьком: со Воткаысь, Дэри ёросысь Ягул черкогуртысь но Пыӵанка гуртысь школаос но Ижкарысь Столичной микрорайонысь 825 интылы чаклам школа. Нош Берш нимо ульчаысь 1 сюрс 224 интылы чаклам алигес пуктэм школа 2022-тӥ арын куарусёнэ нырысетӥ дышетскисьёссэ пумиталоз ини Александр Бречалов, Удмуртилэн тӧроезСо сяна, вуоно арын Ижкарын Строитель микрорайонын 825 интылы 61 номеро школа но Берш нимо ульчаын 1 сюрс 100 интылы школа пуктыны кутскозы. Александр Бречалов шоркарысь 39 номеро коррекционой школаен герӟаськем югдурез но вератэк ӧз кельты. Кемалась ӧвӧл ужъюртэз куашкан калэ вуэмен лыдъязы, пиналъёсты мукет кык школаосъя люконо луизы. Югдурез Удмуртиысь тӧролэн но кивалтэтлэн администрациенызы кивалтӥсь Сергей Смирнов чакласа возиз. Выль школа пуктоно кариським. Вуоно арын ми 600 интылы коррекционной школа лэсьтыны проектно-сметной ужкагазъёсты дасяны кулэ. Школалы кулэяськон туж бадӟым. Элькун кивалтэтлы ужпум пуктӥсько – 2024-тӥ арын 1-тӥ куарусёнэ нылпиос со школае мыныны кулэ. Но оскисько, ужез рос-прос радъяса но Россысь кивалтэт юрттэмлы луыса, асьмеос школаез 2023-тӥ арын но уже кутыны быгатом Александр Бречалов, Удмуртилэн тӧроезОзьы ик 2022-тӥ арын школаосты рос-прос тупатъянъя федерал программа улсын 15 школаосты выльдыны ӧдъяло.  Со Ижкарысь но Можгаысь школаос, Сюмси ёросысь Орловское но Сюмси черкогуртъёсысь, Ува ёросысь Нылгаысь но Уваысь, Каракулиноысь, Яр каргуртысь куинь школаос, Сарапул ёросысь Тарасовоысь, Красногорскысь, Эгра каргуртысь. Алнашысь но Глаз ёросысь Пониноысь Александр Бречалов, Удмуртилэн тӧроезТӧро пусйиз, укмыссэ школаосты 2022-тӥ арын ик тупатъяса быдтозы, нош куатьсэ кутскозы но 2023-тӥ арын йылаз-пумаз вуттозы. Со сяна, вуоно арын элькунысь гурт школаосын 38 «Будон инты» (Точка роста) центръёс усьтӥськозы, куать колледжъёсысь, кык коррекционной школаосысь но 62 школаосысь 12 мастерскойёсты выльдозы. Глазкарын но Сарапулын цифровой тодон-валан сётонъя «IT-куб» центръёс усьтозы. Гурт школаосысь 25 спортзалъёсты тупатъялозы. Пиналъёслы дунтэм занятиос ортчытъян понна ватсаса тодон-валан сётонъя ужъюртъёсын 3 сюрс 908 инты кылдытозы. 2022-тӥ арын 1-тӥ толшорысен нылпи садэ ветлӥсьёсты дышетонлы араз коньдон быдтонэз кык поллы будэтӥськом – 250 манетысь 500 манетозь, школаын дышетскисьёслы – 500 манетысь 1 сюрс манетозь. Солы элькун коньдэтысь ватсаса 119 миллион манет висъямын Александр Бречалов, Удмуртилэн тӧроезСаклык висъяськоз нылпиослы кышкыттэмлык кылдытонлы но. Дышетон ужъюртъёсты чакласа возён понна вуоно арын 1 миллиард 300 миллион манет висъялозы.  Тодэ вайытом, та ар понна берпуметӥ сессиязы Кун Кенешысь депутатъёс элькунын люкам вытъёсты федерал коньдэтэ келян ужпумез но эскеризы.  Тегъёс: Дышетон Ижкар Удмуртия коньдон лэсьтськон АлександрБречалов  